
Tywyllwch dybryd a anhuddai'r llawr, 
.Î A. phechod a amguddiai'r euraidd wawr ; 
' Mae twrf anobaith yn taranu braw, 

A'r Nef yn duo fel pe storm gerllaw. 
Marwolaeth erch a dremiai'n llygaid dyn, 
Gorweddai yntau yn nghadwynau gwyn : 


dL. Ond Iôr o'i lys a sylwodd ar ei wedd, 
1 Ac ato gyrai genadwri hedd ; 
i O fewn ei Air, ysgrifiodd hon yn llawn 
h Datguddiad o'i ewyllys yno gawn: 


Y Bibl sydd yn dangos ealon Duw, 
A'r drefn i'r euog gael ei gadw'n fyw. 

Am oesau prin fu Biblau yn ein gwlad, 
Oddiwrth y plant y cedwid gair eu Tad; 
A ninau Gymry, fel pob rhan o'r byd, 

A. ymollyngem gyda ffrydiau gwŷd ; 

Nes y cynhyrfwyd ysbryd Charles yn dân, 
A'n galar droid ar hyn yn felys gân. 

Bu'r pren cadarngryf gynt yn fesen fach, 
A'r corwynt rhuthrawl ddoe oedd awel iach, 
Y dydd goleuwych unwaith ydoedd wawr, 
A ffrwd oedd dechreu nerth yr afon fawr ; 
Ac felly Charles, uwchben trueni'r wlad 
Arosai' feddwl pan y gwneid ei brad 

Gan lu o wrthwynebwyr,—ac y mae 

Ei galon yn arswydo rhag ei gwae. 
Gwreichionen bur o dân allorau'r nef 
Ddisgynai' waered idd ei fynwes ef; 
Goleuni gafodd ar drueni'r byd, 

A galw brodyr enwog wnaeth yn nghyd: 
Mewn myfyr buont uwch y gofid dwys, 
Oedd bron a suddo'r ddaear dan ei bwys, 
Addefent oll mai erchyll oedd y clwy, 
Nad oedd i'w wella feddyginiaeth mwy. 
Ond geiriau Duw, mae ynddynt nefol rin, 
A'r ysbryd llwythog lonir gan eu gwin. 
Sail y Gymdeithas enwog roent i lawr, 

A daeth 1 fynu yn adeilad fawr; 

I bawb rho'i Bibl, yw yr amcan sydd 
Mewn golwg gan ei phleidwyr hi bob dydd. 
Mae fel yr angel a ehedai gynt 

Yn nghanol nef, gan dreiddio ar ei hynt 
Trwy eangderau anfesurol fawr, 

Ac arllwys ei fendithion ar y llawr : 

Ni phaid a'i orchest nes y llenwir byd, 

A. pheraroglau hedd yr aberth drud. 

Mae nerth mewn undeb—unwyd yma holl 
Enwadau cywir gred heb un ar goll; 
Gwnaed rhyngddynt gadwyn i gyfodi'r gwan, 
O ddyfnder ei drueni erch i'r lan. 

Mor hardd yw undeb!—unwyd yma'n llon, 
Holl ragoriaethau teimlad daear gron. 

Ei harwyddair yw “* Heddwch” trwy y groes, 
A'i heffaith—cadw rhag angeuol loes ; 
Rhydd i'r blinderus ddedwydd esmwythâd, 
Daw a'r afradlon eilwaith at ei Dad ! 

Try yr anialwch fel paradwys werdd, 

A lle bu galar, clywir sain y gerdd. 
Darllena'r Ethiop am yr Oen a'i gur, 

Y rhedodd odd ei fynwes afon bur, 

I'w olchi'n wyn oddiwrth aflendid cas, 

A'i wneyd yn golofn o waredol ras, 
Ardaloedd truain y pegynau pell, 

A gant eu llenwi a'r newyddion gwell ; 
Dros dywod Affrig, chwytha'r awel fyw, 
Tir Sinar* hefyd, am y Ceidwad glyw. 
Daw Asia bell i ddarllen yn ei hiaith, 

Am goncwest Iesu, a'i ryfeddol waith : 

Yr Indiaid welir dan y llwyni ir, 

A'u llygaid ar ddalenau geiriau gwir : 
Eisteddant wrth y ffrydiau peraidd flas, 

I ddarllen hanes Duw mewn agwedd gwas. 
A'r Hotentotiaid truain—isel wedd, 

Dan bren y bywyd, brofant felus wledd : 
Hwy glywant am y ffynon ylch y du, 

Yn gymhwys i drigfanau Salem fry. 
Eglwysi Groeg a Rhufain enwog gynt, 
Gynhyrfir eto gan y nefol wynt; 


*China. 








4 


Er bod fel esgyrn sychion lawer oes, 
Cyfodi eilwaith wnant trwy angau'r groes. 
Y ddaear oll, â Biblau llenwir hi, 
Dynoliaeth saif ar dyrau uchel bri : 0 
Fel toa dyfroedd wyneb eang fôr, | 
Y byd fydd lawn o ddelw Arglwydd Iôr. d 
“* Cymdeithas Fiblau” fel Arglwyddes glyd, ) 
A daena'i haden dros holl gonglau'r byd ; 

Ei gorsedd sydd ar fynydd Sion wiw, 

Ac ar ei phen mae deildorch werdd ei lliw ; 

Llawn o fendithion yw ei deau law, 

A'r aswy ceidw bob gelynion draw ; 

Ei hanadliadau sydd fel balm yn ber, 

A. llanwant yr awyrgylch hyd y ser. 5 
Gwasgara fywyd trwy gornelau'n tud, 

Gan ddweyd wrth bawb am rin yr aberth drud; 

Gwna wyneb daear fel wynepryd nef, 

Dysg bawb i seinio'r Anthem “ Iddo ef.” 

Wel, Henffych liyfryd ddydd! pa bryd y daw ? 

Pan lenwir byd a Biblau ar bob llaw ; 

A neb ond Iesu'n frenin ar ei sedd, 


A'i. briodasferch wrth y ddwyfol wledd. 

